ત્યાં જ ટ્રાવેલ્સની બસો ઊભી રહે છે અને બન્ને બાજુ લોકો તેમની કાર પણ પાર્ક કરતા હોય છે. ગાયને ત્યાં ઊભી રાખવામાં આવતાં લોકોને અનેક હાડમારી ભોગવવી પડે છે. ત્યાં ગાય મળ-મૂત્ર કરતી હોવાને કારણે ગંદકી થાય છે. જોકે તે મહિલાનું કહેવું છે કે ગાય મળ-મૂત્ર કરે તો તે તરત જ સાફ કરી લેતી હોવાથી લોકોએ હેરાન થવું પડતું નથી. તેનું કહેવું છે કે તે ગરીબ છે અને આ જ તેનું આજીવિકાનું એકમાત્ર સાધન છે.